cyanic-selkie/wikianc huggingface dataset:
Adobe Flash Player
Հատկություններ
Adobe Flash Player-ը օգտագործվում է Adobe Integrated Runtime (AIR) կողմից, ըրպեսզի ապահովի աշխատասեղանի ծրագրերը և բջջային հավելվածները։ Adobe Integrated Runtime-ը աջակցում է Windows, Linux, macOS և որոշ բջջային օպերացիոն համակարգերին, ինչպիսիք են iOS-ը և Android-ը։ Adobe Flash Player-ը AIR-ը օգտագործելու համար պետք է օգտվի իր լրացուցիչ հնարավորություններից, ինչպիսիք են ֆայլային համակարգի ինտեգրումը, էկրանի ինտեգրումը և Accelerometer-ով և GPS սարքերով կապված սարքերի ինտեգրումը ։
Տվյալների ձևաչափեր
Flash Player-ը ներառում է բազմաթիվ, տարատեսակ տվյալների ձևաչափեր, որոնցից մի քանիսը կարող են մուտք գործել միայն ActionScript-ի ինտերֆեյսի միջոցով։
Հոսքային արձանագրություններ
HTTP-ի միջոցով կայքերը հասանելի են միայն այն դեպքում, երբ Flash-ը որպես գործիք օգտագործելու թույլտվություն ունեն ։ Կայքերը պետք է անցկացնեն որոշակի XML ֆայլ, որը կոչվում է խաչաձև տիրույթի քաղաքականություն ։ Որոշ կայքեր, ինչպիսիք են Digg- ը, Flickr, Photobucket- ը, անցնում են խաչաձեւ տիրույթի քաղաքականություն, որը հնարավորություն է տալիս Flash—ի բովանդակությանը հասնել HTTP-ի միջոցով իրենց կայք մուտք գործելով ։
Սարքի արագացում
Մինչև Flash player 10–ը, GPU-ի արագացման համար աջակցություն չկար։ 10–րդ տարբերակը ավելացրեց անհրաժեշտ թույլտվություններ Pixel Bender-ի և API–ի համար, սակայն դեռևս չունի GPU–ի 3D վերամշակման գործընթացը ։ Զգալի փոփոխություններ տեղի ունեցան 11–րդ տարբերակում։ 11–րդ տարբերակն ավելացրեց ցածրաստիճան API–ի, Stage3D անվան տակ, որը ապահովում է GPU–ի ամբողջական արագացումը, WebGL-ի նման ։  (Pixel Bender-ի GPU-ի արագացման մասնակի աջակցությունը լիովին հեռացվել է Flash 11.8-ում, որի արդյունքը նախագծերի որոշակի խափանումներ էին։ Այնպիսի խափանումներ ինչպիսիք են MIT-ի Scratch-ը  ):
Flash Player-ի ընթացիկ տարբերակները օպտիմիզացված են, տեսախցիկի արագացումը օգտագործելու համար և բազմաթիվ սարքերի, այդ թվում `սեղանի համակարգիչների 3D գրաֆիկայի մատուցման համար։ Այն նման է HTML5-ին ։ Բացի այդ, Flash Player- ն օգտագործվել է մի քանի բջջային սարքերի վրա` որպես առաջնային ինտերֆեյսի ռեֆորմատոր ։
Կազմ
Չնայած ActionScript 3-ում գրված կոդը գրեթե 10 անգամ ավելի արագ է իրականացնում, քան նախորդ ActionScript 2-ը, նա Adobe ActionScript 3 շարունակությունն է և արտադրում է անարդյունավետ բայտ–կոդ, որն այդքան էլ արդյունավետ չի համարվում համեմատած այլ գործիքների հետ, ինչպիսիք են CrossBridge   :
CrossBridge–ը գործիքների հավաքածու է C++ կոդի–ի համար, որը նախատեսված է Flash Player–ում աշխատելու համար նաև օգտագործվում է LLVM–ի կողմից բայտ–կոդ ստեղծելու համար։ LLVM–իստեղծած կոդը 10 անգամ ավելի արագ է աշխատում, քան ActionScript 3–ով ստեղծված կոդը, քանի որ LLVM–ը օգտագործոմ է առավել հզոր օպտիմիզացում  ։
2012 թվականի դրությամբ Haxe բազմալեզու ծրագիրը կարող է ավելի արագ ծրագրեր ստեղծել Flash Player-ի համար, քան Adobe Flex SDK–ը ։
Զարգացման մեթոդներ
Flash Player ծրագրերը կարող են կառուցվել երկու տարբեր նշանակության մեթոդներով։
Զարգացման գործիքներ
Adobe-ը Flash Player-ի հայտերի մշակման համար հինգ տարբերակ է տրամադրում։
Խաղերի զարգացում
Adobe-ը առաջարկում է անվճար Adobe Gaming SDK, որը բաղկացած է մի քանի բաց կոդով AS3–ից, որոնք նախատեսված են Flash Player Stage3D API-ներում, GPU արագացված գրաֆիկայի համար ։
Flash Player–ի մի քանի կոմերցիոն խաղային շարժիչներ, որոնցից են Unity 3D և Unreal Engine 3 : Նախքան Stage3D- ի ներդրումը, Flixel- ի նման մի քանի հզոր 2D շարժիչներ հասան իրենց գագաթնակետին ։
Adobe-ը նաև մշակեց CrossBridge-ի գործիքակազմը, որը C ++ կոդը օգտագործում է Flash Player-ի միջոցով, օգտագործելով LLVM–ն և GCC-ը ։ CrossBridge-ը նպատակաուղղված է խաղի զարգացման ոլորտի համար և ներառում է C ++ ծրագրերի կառուցման, ստուգման և կարգավորման գործիքներ։
Flash–ոիմ մշակված հայտնի խաղերից են Angry Birds–ը, FarmVille–ը, FarmVille 2–ը և AdventureQuest–ը ։
Աշխատանքային սեղանի պլատֆորմներ
Flash Player-ի վերջին տարբերակը հասանելի է Windows XP–ում, իսկ ավելի ուշ Mac OS X 10.6–ում և Linux–ում։
2012 թվականին փետրվարի 22-ին Adobe-ը հայտարարեց, որ այլեւս չի թողարկի Flash–ի նոր տարբերակ Linux–ի համար, չնայած Flash Player 11.2- ը կշարունակի ստանալ անվտանգության թարմացումները  ։ 2016 թվականի Օգոստոսին Adobe-ը հայտարարեց, որ սկսված 24-րդ տարբերակով, այն կվերսկսի աշխատանքը Linux-ի և այլ բրաուզերների հետ ։
Բջջային պլատֆորմներ
2011 թվականին Flash Player-ը, համացանցում հայտնվել է որպես վիդեո հավելվածի համար ստանդարտ  ։  Այնուամենայնիվ, Apple–ի ներկառուցված iOS–ը հրաժարվել է Flash Player-ից։ Flash Player–ը փոխեց ռազմավարությունը և սկսեց համագործակցել Adobe Integrated Runtime–ի հետ։
Մինչև 2012 թվականը, Flash Player 11–ը հասանելի էր Անդրոիդ օպերացիոն համակարգի համար, եթե այն ARM Cortex-A8 էր կամ ավելի Սակայն 2012 թվականին, Google–ը հաըտարարեց, որ Android 4.1–ը չի համագործակցի Flash Player–ի հետ։ Սկսած 2012 թվականի օգոստոսից, Flash–ը չի կատարելու թարմացումներ Android–ի համար ։ Չնայած դրան, Adobe Flash-ը հասանելի է Անդրոիդ սարքերի վրա Adobe ի թարմացման արխիվների միջոցով (մինչև Android 4.3)։
Flash Player–ը ունի համագործակցելու թույլտվություն Acer–ի, BlackBerry 10–ի, Dell–ի, HTC–ի, Lenovo–ի, Logitech–ի, LG–ի, Motorola–ի, Սամսունգի, Sharp–ի, SoftBank–ի, Sony–ի, Sony Ericsson–ի և Toshiba. 2012 թվականին, Adobe–ը կասեցրեց բրաուզերի աշխատանքը ի օգուտ HTML5–ի ։ Flash Player–ը շարունակեց համագործակցել բջջային հավելվածի հետ։ Adobe Integrated Runtime–ը հնարավորություն է ընձեռում աշխատել բջջային հավելվածի հետ։
Flash Player–ի 9–րդ տարբերակը մատչելի է Nokia 770–ի/N800–ի/N810–ի համար նաև Maemo OS2008–ի, classic Mac OS և Windows 95/NT–ի համար ։ 10–րդ տարբերակը կարող էր իրագործվել Windows 98/Me–ի շնորհիվ օգտագործելով KernelEx–ը։ Առաջարկվում է 6–րդ տարբերակը HP-UX–ի համար ։ Flash Player–ի այլ տարբերակները հասանելի էին for OS/2–ի, Symbian OS–ի, Palm OS–ի, BeOS–ի և IRIX–ի համար ։ The Kodak Easyshare One includes Flash Player.
Adobe- ը նշում է, որ Flash-ը կենթարկվի փոփոխությունների և կօգտագործվի ARM ճարտարապետության մեջ (ARMv7 և ARMv6 ճարտարապետությունները, որոնք օգտագործվում են Cortex-A-ի պրոցեսորներում և ARM11-ում) և թողարկվում է այն 2009 թվականին։ Ընկերությունը նաև նշել է այն բանի մասին, որ ցանկանում է համագործակցել NVIDIA Tegra–ի, Texas Instruments OMAP 3–ի և Samsung ARMs–ի հետ ։ Սկսած 2009 թվականից հայտնի դարձավ, որ Adobe Flash–ը հասանելի կդառնա TV Intel Media CE 3100 պրոցեսորներին մինչև 2009 թվականի կեսերը ։ ARM Holdings–ը ավելի ուշ ասել է, որ համամիտ է Flash-ին, քանի որ «այն կփոխի բջջային ծրագրերը դեպի լավը և հեռացնում է այն պնդումը, ըստ որի՝  աշխատասեղանը հսկում է ինտերնետին» ։ Սակայն, 2009 թվականի մայիս ամսվա ընթացքում  ARM / Linux սարքերը վատ աջակցություն ցուցաբերեցին ծրագրային բազային ։
Բաց կոդ
Adobe-ը քայլեր է ձեռնարկել Flash–ի ծախսերը նվազեցնելու կամ վերացնելու համար։ Օրինակ՝ SWF ֆայլի ֆորմատի փաստաթղթերը տրամադրվում են անվճար այն բանից հետո, երբ նրանք մեղմացրեցին իրենց պահանջները ։ Adobe-ը նաև ստեղծել է Open Screen Project-ը, որը հեռացնում է լիցենզավորման վճարները և բացում է տվյալները Flash-ի համար։
Adobe-ը նաև ունի Flash-ի հետ կապված բազմաթիվ բաղադրիչներ։
Ազատ և բաց կոդով Shumway–ը և Gnash-ը, կառուցվել են, բայց այլևս ակտիվ զարգացում չեն ունենում ։ Միակ լիարժեք ֆունկցիոնալ բաց կոդով հասանելի է Scaleform GFx Player-ը, որը նախատեսված է խաղերի մշակման և ինտեգրման համար։
Օգտագործման պարզությունը
Որոշ բրաուզերներում նախկին Flash տարբերակները պետք է տեղահանվեին, քանի որ պետք է տեղադրվեր նորացված տարբերակը ։ Windows-ի համար նաղատեսված է 11.2 տարբերակը, որն այժմ ավտոմատ թարմացվում է ։ Linux–ի միջավայրում Adobe-ն համագործակցում է Google-ի հետ Chrome վեբ-բրաուզերի միջոցով։
Apple-ի հակասություններ
2010 թվականի ապրիլին Սթիվ Ջոբսը՝ Apple Inc.-ի գլխավոր գործադիր տնօրենը հրապարակեց բաց նամակ, որում պաճառաբանում է թե ինչու Flash Player–ը չի աջակցի Apple-ի iPhone-ին, iPod touch-ին եւ iPad-ին։ Նամակում նա մեղադրեց Flash Player-ին «բաց լինելու», կայունության, անվտանգության, կատարման և սենսորային ինտեգրման հետ կապված խնդիրների համար։ Նա նաև նշեց, որ Apple-ի Macintosh համակարգիչները ավելի հաճախ են շարքից դուրս գալիս և դրա պատճառը Flash-ն է ։ Adobe- ի գլխավոր գործադիր տնօրենը նշում է որ համակարգիչների վթարների ոչ պակաս պատճառ է հանդիսանում Apple-ի օպերացիոն համակարգը ։
Սթիվ Ջոբսը նաև պնդում էր, որ համացանցում տեսանյութների մեծ մասին աջակցում է iOS-ը, որը համագործակցելով HTML5-ի հետ հնարավորություն է ընձեռնում դիտել տեսանյութերը առանց Flash Player-ի աջակցության ։
Գաղտնիություն
Flash Player-ը աջակցում լոկալ տվյալների պահեստավորմանը (այն նաև կոչվում է «Տեղական համօգտագործվող օբյեկտներ»)։ Flash Player-ի տեղական պահեստավորումն թույլ է տալիս վեբկայքեր տեղադրել օգտատերի համակարգչի վրա։ Flash Player-ը թույլ կտա միայն նույն կայքի դոմենից բովանդակություն մուտք գործել տեղական պահեստում պահպանված տվյալների մուտքագրման համար ։
Տեղական պահեստը կարող է օգտագործվել տեղեկատվությունը պահպանելու համար, ինչը հետագայում ստացվում է հենց նույն կայքում։ Կայքը կարող է օգտագործել տեղեկատվությունը։ Նման տեխնոլոգիաներով օգտվողների վիճակագրության հիման վրա պրոֆիլի ստեղծումը չի կարող պահպանել լիարժեք գաղտնիություն։ Օգտագործողները կարող են անջատել կամ սահմանափակել Flash Player-ի տեղական պահեստի օգտագործումը «Settings Manager» էջից ։ Այս կարգավորումներին կարելի է ծանոթանալ Adobe–ի «Global Settings»–ի միջոցով։
Ծանոթագրություններ
Կատեգորիա:Adobe Flash Կատեգորիա:Adobe ծրագրային ապահովումներ
Նոյել Աղազարյան
Նոյել Աղազարյան, Երկրորդ աշխարհամարտի բրիտանացի ռազմական օդաչու էր, յոթ հաղթանակով։ Նա Հատուկ գործողությունների կառավարման գործակալ Ջեք Աղազարյանի, որը 1945 թվականին մահապատժի ենթարկվեց գերմանացիների կողմից, և օդաչու, հեղինակ և գործարար Մոնիկ Աղազարյանի եղբայրն էր ։
Վաղ կյանք
- Ռիչարդ Հիլարի
RAF ծառայություն
Նոյել Աղազարյանը միացավ Թագավորական օդուժին որպես կամավոր ռեզերվ, և որպես օդաչու նշանակվեց 1939 թվականի փետրվարի 14-ին ։ Նա իր սկզբնական թռիչքային ուսումնավարժությունն ավարտեց միևնույն ժամանակ, ինչ Ռիչարդ Հիլարին, RAF Lossiemouth ում, որից հետո երկուսն էլ նշանակվեցին RAF Old Sarum-ում՝ որպես ռազմական համագործակցության օդաչուներ մարզվելու համար։ Նրանք թռչեցին Westland Lysander-ով և Hawker Hector biplanes-ով՝ վարժանքի ընթացքում Աղազարյանը բախվեց Հոկեր Հեկտորին՝ բայց չվնասվեց։ 1940 թվականի հունիսին դասընթացը ավարտելու ժամանակ  Ֆրանսիայում հայտարարվեց զինադադար, Դունկերկի տարհանումը տեղի ունեցավ, և գերմանացիների կողմից Բրիտանիա ներխուժումը ենթադրվում էր, որ մոտալուտ է։ Այս ճգնաժամի պատճառով Հիլարին և Աղազարյանը երկուսն էլ դասվում էին ավարտական բանակի համագործակցության դասի օդաչուների մեծամասնության մեջ, ովքեր անմիջապես վերանշանակվեցին որպես մարտական օդաչուներ, մի բան, որը մեծ գոհունակություն պատճառեց Աղազարյանին ։
Մի քանի շաբաթ տևած մարտական վարժանքներից հետո, Աղազարյանը միացավ 609-րդ ջոկատին՝ մարտական ջոկատ, որը թռչում էր Supermarine Spitfires-ով, որը ստեղծվել էր Դորսեթում գտնվող RAF Warmwell-ի վրա։ Նրա առաջին հաղթանակը 1940 թվականի օգոստոսի 11-ին էր, երբ նա խոցեց Պորտլանդիայի կղզուց 15 կմ հեռավորության վրա գտնվող Մեսսերշմիթ Բֆ 110 ծանր կործանիչին։ Ըստ երևույթին, նրա զոհը «Խուպերսուրգերշվադեր» խմբավորման խմբային ծառայության ղեկավար, մայոր Էռնեստ Օտտն էր։ Օտը սպանվեց իր հրետաձիգ օպերատրի հետ միասին։ Օգոստոսի 12-ին նա խոցեց երկու Messerschmitt Bf 109 կործանիչի և վնասեց մի Messerschmitt Bf 110 մոտ 5 մղոն (8 կմ) հարավ գտնվող Պորտսմուտ քաղաքից։ Դա տեղի է ունեցել մի մեծ ճակատամարտի ժամանակ, երբ գերմանացի ռմբակոծիչների և նրանց մարտական ուղեկցորդների կազմավորումը ներխուժել են ՌԱՖ կործանիչ երեք ջոկատների կողմից այն բանից հետո, երբ նրանք ռմբակոծել են Պորտսմութը և նրա նավահանգիստները ։
Օգոստոսի 14-ին Աղազարյանին օդաչուական ծառայողից դարձավ թռիչքային սպա և շարունակում էր թռչել Բրիտանիայի ճակատամարտի ժամանակ։ 609-րդ ջոկատի հետ նրա վերջին հաղթանակը տեղի ունեցավ դեկտեմբերի 2-ին, երբ նա մասնակցեց լեհ օդաչու Թադեուշ Նոիերսկու հետ «Դորնիեր դո 17» ռմբակոծիչի ոչնչացմանը։ Այդ ժամանակ նա խոցել էր վեց ինքնաթիռ, վնասել չորսը և մասնակցություն ունեցավ երեքի ոչնչացմանը։ Օդանավերից մեկը, որով նա թռավ պատերազմի ընթացքում՝ Supermarine Spitfire համարը՝ R6915, մինչ այժմ գոյություն ունի և պահպանվում է Լոնդոնի Կայսերական պատերազմի թանգարանում։ Նա երկու անգամ դրանով հարկադիր վայրէջքներ է կատարել պատերազմում վնասվելու պատճառով, բայց այն օգտագործել է գերմանական չորս ինքնաթիռներ խոցելու և ուրիշ մեկը վնասելու համար ։ 1941 թվականի հունվարին, Աղազարյանը ստացավ խնդրանք տեղափոխվելու Հյուսիսային Աֆրիկայի 274 ջոկատ, կործանիչ ջոկատ, որը հագեցած էր Hawker Hurrican-ներով։ 1941 թվականի մայիսի 1-ին նա ոչնչացրեց Մեսերշմիթ Բֆ 109-ը Լիբիայի Տոբրուկի վրա։ Սակայն մայիսի 16-ին նրան խոցեց և սպանեց Ֆրանց Էլլեսը 2./JG 27 հասցեում գտնվող Messerschmitt Bf 109-ում՝ Գամբութի (Կամբուտ) մոտակայքում,  Համագործակցված հարձակման ժամանակ, որը հայտնի է որպես Operation Brevity անվամբ։  Նա թաղված է Լիբիայի Ակնոմա նահանգի Նայթսբրիջի պատերազմական գերեզմանատանը։
Ծանոթագրություններ
Կատեգորիա:Բրիտանացիներ հայկական սերմամբ
Գեղեցիկ արքայազն
Գեղեցիկ արքյայազն, գրական կերպար է, գեղարվեստական ստեղծագործության հերոս։ Հերոսը օգնության գալով դևին,փրկում է նրան չարիքից։ Գեղեցիկ արքայազնի կերպարը, ով փրկում է դևին՝ հայտնվում է մի շարք հեքիաթներում՝ «Քնած գեղեցկուհին», «Մոխրոտ», «Սպիտակաձյունիկ»։
Ժամանակակից գրականություն
Գեղեցիկ արքայազնի կերպարը հաճախ կոչվում է նաև սպիտակ ձիով արքայազն։ Ժամանակակից գրականության մեջ այն հանդես է գալիս որպես իդեալական տղամարդու կերպար։ Այնպիսի մի տղամարդու, որին սպասում է ցանկացած կին, տղամարդ՝ ով պետք է լուծի բոլոր խնդիրները ։ Ի տարբերություն մյուս տեքստերի, որտեղ հեղինակը ներկայացնում է արքայազնին որպոս արարքներով անհատի, ինչպես՝ Շռեկ 2, այստեղ հեղինակը ներկայացնում է, որ գլխավոր հերոսի համար կարևոր է տեսքը, ոչ թե արարքները ։
Ծանոթագրություններ
Կատեգորիա:Կերպարներ
Քրոնոբժշկություն
Քրոնոբժշկություն (ինչպես նաև քրոնոկենսաբանություն), միջգիտական հետազոտությունների երիտասարդ ճյուղ, որը գտնվում է կայացման փուլում։ Քրոնոբժշկության մեջ իրենց կիրառությունն են գտնում ժամանակային շարքերի մաթեմատիկական մշակման մեթոդները, որոնք օգտագործվում են օրգանիզմների ֆիզիոլոգիական գործընթացների ռիթմիկ դրսևորումների վերլուծության համար։
Արտաքին հղումներ
Կատեգորիա:Քրոնոբժշկություն
Յուրի Մարտիրոսյան
Յուրի Լևոնի Մարտիրոսյան, հայ զինվորական, գեներալ-մայոր։
Կենսագրություն
Ծնվել է 1945 թվականին Իրանի մայրաքաղաք Թեհրանում չարդախացիների ընտանիքում ։ 1963 թվականին Բաքվում ավարտել է միջնակարգ դպրոցը, այնտեղ էլ ընդունվեց բարձրագույն հրամանատարական դպրոց։
Ռազմական կարիերա
Դպրոցն ավարտելուց հետո լեյտենանտի կոչումով ուղարկվել է Թուրքմենստանի ռազմական շրջան (քաղաք Կուշկա), որպես դասակի հրամանատար։ Թուրքմենստանի ռազմական ճակատից Մարտիրոսյանին տեղափոխեցին Գերմանիայի Դաշնային Հանրապետություն, որտեղ նա զբաղեցրել է գնդի շտաբի հրամանատարի պաշտոնը, իսկ հետո կապիտանի կոչումով` գնդի հրամանատարի ։ Հիանալի ռազմական և քաղաքական պատրաստվածության, ինչպես նաև անբասիր ծառայության համար ԳԴՀ-ի ռազմական խորհրդի խումբը խորհուրդ տվեց նրան, որպես հեռանկարային հրամանատար շարունակել ուսումը Մ. Վ. Ֆրունզեի անվան ռազմական ակադեմիայում։ Հաջողությամբ մայորի կոչումով ավարտելով ուսումնարանը նա նշանակվեց Հեռավոր Արևելքի ռազմական շրջանի զորամասի հրամանատար։ Երկու տարի հետո Մարտիրոսյանին ժամանակից շուտ տվեցին փոխգնդապետի կոչում և նա ստացավ նոր պաշտոն` գումարտակի հրամանատարի տեղակալ։ Հենց նույն պաշտոնով նա երկու տարի ծառայել է Ղազախստանում, որպես նյութատեխնիկական մասի հրամանատար։ Այս երկու տարիների ընթացքում Մարտիրոսյանի հրամանատարության տակ գտնվող ջոկատը հետևողականորեն զբաղեցնում էր առաջին տեղը, որի համար Ղասախստանի Բարձրագույն խորհրդի անդամ է եղել և ստացել է բազմաթիվ արժեքավոր նվերներ։ Բարձր գնահատելով Մարտիրոսյանի քրտնաջան աշխատանքը և անթերի ծառայությունը Հեռավոր Արևելքի ռազմական խորհուրդը, որպես պարգև ուղարկեց նրան ԽՍՀՄ-ի Կ. Ե. Վորոշիլովի անվան Գլխավոր շտաբի ռազմական ակադեմիայում։ Ակադեմիան ավարտելուց հետո Մարտիրոսյանը նշանակվում է Կիևյան ռազմական շրջանի Վ. Ի. Չապաևի անվան 25-րդ մոտոհրաձգային ստորաբաժանման հրամանատար:Նա ղեկավարում էր այդ ստորաբաժանումը ուկրաինական քաղաք Լուբնում։ 1989 թվականի փետրվարին նա արդեն ուներ գեներալ-մայորի կոչում։
Կոշկավոր կատուն (մուլտֆիլմ, 1938)
«Կոշկավոր կատուն», մուլտիպլիկացիոն ֆիլմ, որը թողարկվել է 1938 թվականին «Սոյուզմուլտֆիլմ» ընկերությունում Վալենտինա և Զինաիդա Բրումբերգների կողմից։ Այն Շառլ Պերոյի հեքիաթի երաժշտական էկրանավորումն է։ Երաժշտության հեղինակը Նիկիտա Բոգոսլովսկին է։
Սյուժե
Եթե խորամանկությամբ թշնամուդ հաղթես, երբեք չես կորչի։
Ջրաղացպանը մահանալուց հետո իր տղաներին ժառանգություն է թողնում։ Ավագին նա թողնում է ջրաղաց, միջնեկին` ավանակ, իսկ փոքրին` կատու։
Խորամանկ կատուն հագնում է տիրոջ երկարաճիտ կոշիկներն ու գլխարկը, վստահ ուղևորվում դեպի թագավորական պալատ և նվերների օգնությամբ իր տիրոջ նկատմամբ հետաքրքրություն արթնացնում։ Նրան կոչում էր մարկիզ Կարաբաս։
Հետաքրքրված միապետի ընտանիքը ուղևորվում է սիրալիր պալատականի մոտ։ Ճանապարհին հնձվորներն ու կանայք, ինչպես նրանց նախապատրաստել էր կատուն, ասում են, որ դաշտերը, որտեղ նրանք աշխատում են, պատկանում են մարկիզ Կարաբասին։ Ջրաղացպանի տղան մտնում է լիճը և կատվի հրահրմամբ ձևացնում, թե խեղդվում է։ Նրան փրկում են, թանկարժեք հագուստ հագցնում, այնուհետև շարունակում իրենց ճանապարհը։ Առջևում մնում էր միայն ամրոցը։ Պարզվում է, որ այն մարդակերի բնակավայրն է։ Կատուն խնդրում է իր կախարդության հմտություններով հայտնի հրեշին վերածվել առյուծի, այնուհետև մկան, ինչից հետո նրան հեշտությամբ խեղդում է։ Ժամանած արքայի առջև վեր է խոյանում մարկիզ Կարաբասի՝ իր աղջկա փեսացուի հրաշալի ամրոցը։
Հետաքրքիր փաստեր
Տեղի է ունեցել Բրումբերգ քույրերի «Կոշկավոր կատուն» (1938) երաժշտական ֆիլմի գունավոր տարբերակի երկրորդ պրեմիերան, որը վերականգնել է Նիկոլայ Մայրովը։ Մինչ այդ ֆիլմը հնարավոր էր տեսնել միայն սև-սպիտակ տարբերակով ։
Արտաքին հղումներ
Կատեգորիա:Մուլտֆիլմեր այբբենական կարգով Կատեգորիա:Վալենտինա և Զինաիդա Բրումբերգների մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Կոստանդին Քաթանյան
Կոստանդին Արամի Քաթանյան (Константин Арамович Катанян, ), ռուսաստանցի լրագրող, Ռուսաստանի լրագրողների միության անդամ։ «Ռուսաստանի ոսկե գրիչ» («Золотое перо России») մրցանակի դափնեկիր (2003)։ Եղել է «Нотариальный вестникъ» հանդեսի և «Право каждого» թերթի գլխավոր խմբագիրը։ Արամ Քաթանյանի որդին է։
Ավարտել է Երևանի պետական համալսարանը (1981)։ Բանասիրական գիտությունների թեկնածու է (1991), սոցիոլինգվիստիկայի՝ սոցիալական լեզվաբանության մասնագետ։
Ասպիրանտուրան ավարտելուց հետո աշխատել է Մոսկվայում՝ Ժողովրդական պատգամավորների Սոկոլնիկի շրջանային խորհրդում (Сокольнический районный Совет народных депутатов), :
1989 թվականի կեսերից հրապարակում է հոդվածներ զանգվածային լրատվամիջոցներում։ 1991-1993 թվականներին «Куранты» թերթի քաղաքական տեսաբանն է եղել։ 1993 թվականից՝ «Независимая газета» թերթի քաղաքական տեսաբանն է եղել։ Աշխատել է «Известия», «Время МН», «Родная газета» թերթերում։ Մինչև 2009 թվականը գլխավորել է «Политический журнал»-ի իրավունքի բաժինը։ Աշխատակցել է «Эхо Москвы» ռադիոկայանին։ 2009 թվականից "Нотариальный вестник" հանդեսի գլխավոր խմբագիրն է, ինչպես նաև այլ զանգվածային լրատվամիջոցների, որոնք հրատարակում է Ռուսաստանի Դաշնային նոտարական պալատին առընթեր Իրավական մշակույթի զարգացման հմինադրամը (Фонд развития правовой культуры при Федеральной нотариальной палате)։
Իրավական և դատական հարցերի, ընտրական օրենսդրության լուսաբանման գծով առավել հայտնի ռուսաստանյան մասնագետներից մեկն է։ Շնորհիվ իր մասնագիտական վառ կարողությունների՝ Կ. Ա. Քաթանյանը արժանացել է պատվավոր պարգևների («Թեմիս-96»` «Фемида-96» մրցանակի դափնեկիր, Ռուսաստանի լրագրողների միության մրցանակի դափնեկիր, ՌԴ Կենտրոնական ընտրական հանձնաժողովի դիպլոմներ), անդամկցում է Դատական ռեպորտյորների Գիլդիայի Խորհրդին, նախագահում է նույն Խորհրդում 2011 թվականի սեպտեմբերից։ Առանձնահատուկ համբավ ձեռք բերեց շնորհիվ Ռուսաստանի բարձրագույն դատարանների մասին իր հրապարակումների և ընտրական ու կենսաթոշակային օրենսդրության դեմ՝ ՌԴ Սահմանադրական դատարանին ուղղված իր բողոքների։
2007 թվականից Ռուսաստանի քաղաքական-իրավական վերլուծության ինստիտուտի հիմնադիրն ու տնօրենն է։ Սահմանադրական կարգը պաշտպանելիս ցուցաբերած արիության համար պարգևատրվել է «Ազատ Ռուսաստանի պաշտպանին» մեդալով («Защитнику свободной России»)։
Ժորա Բարսեղյան
Ժորա Արշակի Բարսեղյան, (1946, օգոստոսի 6, Սարչապետ, Լոռու մարզ), հայ գեղանկարիչ, Մովսես Խորենացու մեդալակիր։
Կենսագրություն
Ծնվել է 1946 թվականին Կալինինոյի շրջանի (ներկայումս՝ Լոռու մարզի) Սարչապետ գյուղում։ Միջնակարգ կրթությունը ստացել է տեղի դպրոցում։ Ապրում և ստեղծագործում է Կոտայքի մարզի Աբովյան քաղաքում։
Առաջին մասնագիտական կրթությունն ստացել է Կիևում` 1965-1968 թթ.՝ զինվորական ծառայությանը զուգահեռ։ 1970 թվականին սովորել է Սանկտ Պետերբուրգի Իլյա Ռեպինի անվան Գեղարվեստի ակադեմիայի տեսության ու պատմության ֆակուլտետում։ 1978-1984 թթ. տեղափոխվել է գեղանկարչության ֆակուլտետ՝ շարունակելով աշխատանքը պրոֆեսորներ Յ.Յ. Մոյսեենկոի և Յ.Մ. Նեպրինցևի ստեղծագործական արվեստանոցներում։
Գործունեություն
Ուսանելու տարիններին ստեղծել և օգտագործել է 4 անուն ներկեր հայկական հումքերից։ Հեղինակ է մոտ 4000 մեծածավալ թեմատիկ կտավների` բնանկարների, նատյուրմորտների, 800-ից ավելի դիմանկարների, տասնյակ որմնանկարների։ Բարսեղյանի հեղինակած 35-ից ավելի հուշարձաններ կան նախքին ԽՍՀՄ-ի տարբեր քաղաքներում։ 1995 թվականին Աբովյան քաղաքում հիմնադրել է «Վրձնի պատանի  վարպետներ» գեղանկարչական ստուդիան։
Պարգևներ
2011 թվականի սեպտեմբերի 3-ին ՀՀ անկախության 20-րդ տարեդարձի առթիվ ՀՀ նախագահ Սերժ Սարգսյանի կողմից պարգևատրվել է Մովսես Խորենացու մեդալով։
Հղումներ
Կատեգորիա:Մովսես Խորենացու մեդալակիրներ Կատեգորիա:Հայ գեղանկարիչներ Կատեգորիա:1946 ծնունդներ Կատեգորիա:Սարչապետ գյուղում ծնվածներ
Անտոն Ալաև
Կարիերա
Մոսկվայի «Լոկոմոտիվ» ակումբի սան է։ 2012-2013 թվականներին նա խաղացել է «Դինամո» ակումբի երիտասարդական թիմում։
2013 թվականին նա տեղափոխվել է Լիտվա, որտեղ նա պայմանագիր է ստորագրել «Անտլանտաքոմ» ակումբի հետ։ Սակայն հիմնական կազմում տեղ գրավել չկարողացավ։ Ակումբի կազմում անցկացրել է ընդամենը 1 խաղ, ապա տեղափոխվել է Չեխիա։
2015 թվականին նա վերադարձել է Ռուսաստան։ Ալաևը երկրորդ դիվիզիոնում խաղացել է «Սպարտակ Նալչիկ» և «Խիմիկ» ակումբներում։ 2016 թվականի ձմռանը տեղափոխվել է «Վոլգա» ակումբ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ
Զուլցբախ-Ռոզենբերգ
Զուլցբախ-Ռոզենբերգ (Sulzbach-Rosenberg), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 19.665 մարդ (ըստ 2010 թվականի դեկտեմբերի 31-ի)։ Տարածքը 53,19 կմ² է։ Պաշտոնական կոդ՝ 09 3 71 151։
Ժա Ժա Գաբոր
Ժա Ժա Գաբոր (անգլ.` Zsa Zsa Gabor, իրական անունը` Շարի Գաբոր (հունգար.` Gábor Sári), ծնվ. 1917 թ. փետրվարի 6, Բուդապեշտ, Ավստրո-Հունգարիա - մահ. 2016 թ. դեկտեմբերի 18, Լոս Անջելես, ԱՄՆ), հունգարական ծագումով ամերիկյան դերասանուհի, ով ձեռք էր բերել աշխարհիկ տիկնոջ համբավ։
Կենսագրությունը
Ժա Ժա Գաբորը ծնվել է Բուդապեշտում, Վիլմոշ և Ջոլի Գաբորների ընտանիքում։ Նրա քույրերը` Մագդան և Էվան, հետագայում նույնպես դարձել են դերասանուհիներ։ Իր Շարի անունը (Սառա անվան հունգարական տարբերակն է) նա ստացել էր ի պատիվ հունգար դերասանուհի Շարի Ֆեդակի և քանի որ մանուկ հասակում չէր կարողանում այն արտասանել, ուստի մայրը նրան կոչում էր ինչպես ինքը` Ժա Ժա։
1936 թվականին Ժա Ժա Գաբորը հաղթանակ է տարել «Միս Հունգարիա» գեղեցկության մրցույթում, սակայն որակազրկվել է` իր տարիքը խաբելու համար ։ Նույն թվականին ուղևորվել է Վիեննա, որտեղ նրան նկատել է երգիչ Ռիխարդ Տաուբերը և հրավիրել երգելու աղախնու դերը իր նոր «Der singende Traum» («Երգող երազանք») օպերետում։ 1941 թվականին, հետևելով իր քրոջը, մեկնել է Հոլիվուդ։
Կինոյում նրա դեբյուտը կայացել է 1952 թվականին` «Մենք ամուսնացած չենք» կինոնկարում, որտեղ գլխավոր դերը կատարում էր Ջինջեր Ռոջերսը։ Նույն թվականին թողարկվել է նաև Ջոն Հյուսթոնի «Մուլեն Ռուժ» կինոնկարը, որտեղ Ժա Ժա Գաբորը հանդես է եկել հայտնի պարուհի Ժաննա Ավրիլի դերում։ Հետագա տարիներին նա առավելապես ակտիվ էր հեռուստատեսությունում և ֆիլմերում հանդես էր գալիս կամ էպիզոդիկ դերերով, կամ` ինքն իր դերը կատարելով։ Այդպիսի ֆիլմերից էին «Մղձավանջ Թեղիների փողոցում 3. Երազի մարտիկները» (1987 թ.), «Մերկ ատրճանակ 2½. Վախի բույրը» (1991 թ.), «Ռամիկը Բևեռլի Հիլզում» (1992 թ.), «Բրեդիի ընտանիքը 2» (1996 թ.) և այլն։
Բացի կինոնկարներում, հեռուստահաղորդումներում և բազմաթիվ ժամանցային ներկայացումներում մասնակցելուց, նա դարձել էր աշխարհիկ կյանքի ամենանշանակալից աստղերից մեկը։ Նրա հումորի զգացումը, տարօրինակությունն ու սկանդալային և ցնցող իրադարձությունների կիզակետում հայտնվելու հակումները, թույլ տվեցին պահպանել իր հանրաճանաչությունը` անկախ իր կինոկարիերայում տեղ գտած բարդություններից։
Խնդիրներ օրենքի հետ
1989 թվականին Ժա Ժա Գաբորը Բևեռլի Հիլզում ապտակել էր ոստիկան Փոլ Կրամերին, երբ վերջինս կանգնեցրել էր նրան` ճանապարհային երթևեկության կանոնները խախտելու համար ։ Դատարանում նա իր գործողությունները արդարացնում էր նրանով, թե իբր ոստիկանը չարաշահել էր իր ծառայողական պարտականությունները և իրեն կոպիտ էր պահում։ Արդյունքում Ժա Ժա Գաբորը մեղավոր ճանաչվեց` ոստիկանի վրա հարձակվելու համար և դատապարտվեց 72 ժամ ուղղիչ աշխատանքների, ինչպես նաև 13 հազար դոլարի չափով տուգանքի։ Հետագայում նա հումորով էր վերաբերվում այդ միջադեպին։
Առողջական խնդիրներ
2002 թվականին Ժա Ժա Գաբորը ավտովթարի հետևանքով հայտնվել էր հիվանդանոցում։ Վթարի պահին նա ապահովագրված էր և արդյունքում ստացել է երկու միլիոն դոլար ապահովագրական գումար։ 2005 թվականին կաթված է տարել, որը մեծ վտանգ էր ներկայացնում նրա կյանքի համար։ Վիրահատվելուց հետո դուրս է գրվել և 2007 թվականին կրկին բուժման կուրս անցել։
2011 թվականի մարտին, Ժա Ժա Գաբորը հրաժարվել է երկրորդ ոտքի անդամահատումից, որից հետո բժիշկները նրա ապրելու հնարավորությունը` գոնե մեկ տարի, գնահատել են 50%։ Մարտի 23-ին, իմանալով իր հին ընկերուհու` Էլիզաբեթ Թեյլորի մահվան մասին, Գաբորը կրկին հոսպիտալացվել է ։ 2011 թվականի մայիսին դերասանուհին նորից հոսպիտալացվել է, այս անգամ թոքաբորբի ծանր բարդացումների պատճառով և մեկ շաբաթ անց է կացրել կոմայի մեջ  ։
Անձնական կյանքը
Ժա Ժա Գաբորն ամուսնացած է եղել 9 անգամ։ Յոթ անգամ ամուսնալուծվել է, իսկ ամուսնություններից մեկը չեղյալ է հայտարարվել։
Ժա Ժա Գաբորը իր քույրերից միակն էր, որ երեխա է ունեցել։ Համաձայն նրանց «One Lifetime Is Not Enough» կենսագրական գրքի, նրա հղիությունը Կոնրադ Հիլթոնի կողմից բռնաբարության արդյունք էր։ Նրա դուստրը` Ֆրանչեսկա Հիլթոնը, ծնվել էր 1947 թվականին, իր ծնողների ամուսնալուծությունից հետո։ 2005 թվականին Ժա Ժա Գաբորի անունից Կալիֆոռնիայի դատարան հայց էր ներկայացվել ընդդեմ Ֆրանչեսկայի, որում վերջինս մեղադրվում էր գողության և խարդախության մեջ ։ Հայցը նախաձեռնել էր Գաբորի ամուսինը` Ֆրեդերիկ ֆոն Անհալտը, որը սակայն մերժվել էր` Գաբորի դատարան չներկայանալու պատճառով։
Ֆրանչեսկան մահացել է 2015 թվականին` կաթվածից, 67 տարեկանում։ Ժա Ժա Գաբորը այդպես էլ մինչ իր մահը, չիմացավ դստեր մահվան մասին։ Նրա ամուսինը թաքցրել էր դստեր մահվան փաստը նրանից, վախենալով Ժա Ժա Գաբորի հոգեկան և ֆիզիկական վիճակից։
Ժա Ժա Գաբորը մահացել է 2016 թվականի դեկտեմբերի 18-ին, 99 տարեկանում, Լոս Անջելեսի Ռոնալդ Ռեյգանի անվան բժշկական կենտրոնում ։ Նրա աճյունը թաղվել է Լոս Անջելեսի արևմուտքում գտնվող Վեսթվուդյան գերեզմանոցում ։
Հայտնի արտահայտությունները
Ժա Ժա Գաբորը հայտնի էր իր սրամիտ արտահայտություններով ։ Իր նախկին ամուսինների մասին նա արտահայտվել է հետևյալ կերպ.
Իսկ ամուսնալուծությունների մասին ասել է.
Ծանոթագրություններ
Կատեգորիա:Անձինք այբբենական կարգով Կատեգորիա:Դերասաններ այբբենական կարգով Կատեգորիա:Ամերիկացի դերասանուհիներ Կատեգորիա:Հոլիվուդյան դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Գինեսի գրքի ռեկորդակիրներ Կատեգորիա:Թատրոնի դերասանուհիներ
Մեգալոպոլիս (քաղաք)
Մեգալոպոլիս, Մեգալոպոլ (Μεγαλόπολις ), փոքրիկ քաղաք Հունաստանում։ Գտնվում է ծովի մակարդակից 430 մետր բարձրության վրա, Պելոպոնես թերակղզու կենտրոնական մասում, Աթենքից 154 կիլոմետր հարավ-արևմուտք։ Պելոպոնես կղզեխմբում Արկադիայի կղզեխմբային միավորում նույնանուն դեմոսի ադմինիստրատիվ կենտրոնն է։ Ըստ 2011 թվականի տվյալների բնակչությունը կազմում է 5748 մարդ ։
Քաղաքի հարավ-արևմտյան հատվածում անցնում է 7 ճանապարհը և եվրոպական E65 մարշրուտը։ Քաղաքի արևմտյան հատվածում անցնում է ազգային 7՝ Կորինթոս-Կալամատա ճանապարհը։ Մեգալոպոլիս և Կրեստենա քաղաքները իրար է կապում ազգային 76 ճանապարհը։
Մեգալոպոլիս դիմոս
Մեգալոպոլիս դեմոսի կազմի մեջ է մտնում Օրեստիոն գյուղը։ Ըստ 2011 թվականի տվյալների բնակչությունը կազմում է 5779 մարդ ։ Տարածքը կազմում է 16,126 քառակուսի կիլոմետր ։
Արտաքին հղումներ
Կատեգորիա:Հունաստանի քաղաքներ Կատեգորիա:Մ.թ.ա. 371 թվականին հիմնադրված բնակավայրեր
Քյոնիգսբրուն
Քյոնիգսբրուն (Königsbrunn), կոմունա Գերմանիայում, գտնվում է Բավարիա երկրամասում։ Գտնվում է Շվաբիա վարչական կենտրոնում։ Աուգսբուրգ շրջանում։
Բնակչությունը կազմում է 27 406 մարդ (31 դեկտեմբեր 2010 թվական) ։ Տարածքը կազմում է 18,40 կմ²։ Պաշտոնական կոդ 09 7 72 163։
Արտաքին հղումներ
Կատեգորիա:Գերմանիայի քաղաքներ
Ալեքսանդր Սադոյան
Ալեքսանդր Գրիգորի Սադոյան, հայ գեղանկարիչ։
Կենսագրություն
1971-1975 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում։
1990 թվականից Հայաստանի նկարիչների միության, 1995 թվականից՝ ՅՈՒՆԵՍԿՕ-ի Արվեստի միջազգային ասոցիացիայի անդամ է։
2003 թվականին Բեռլինի World Art Celebrities Journal-ի կողմից արժանացել է «Ամսվա լավագույն» նկարիչ տիտղոսին։ 2008 թվականին ամերիկյան «Քենեդի» հրատարակչությունը նրան ճանաչել է «Լավագույն նկարիչ» ։
1996 թվականից բնակվում և ստեղծագործում է ԱՄՆ-ում։
Ստեղծագործություններ
Դիմանկարներ՝
Խմբակային ցուցահանդեսներ
Սադոյանի աշխատանքները գտնվում են ԱՄՆ-ի, Ֆրանսիայի, Գերմանիայի, Կանադայի, Անգլիայի, Իտալիայի, Ճապոնիայի, Ռուսաստանի, Կորեայի, Չինաստանի, Նորվեգիայի և Լիբանանի մասնավոր հավաքածուներում։
Մեջբերումներ Ալեքսանդր Սադոյանից
Քար էլ նկարես, պետք է լավ նկարես, որ մարդկանց ուղեղը ջարդի ։
Արտաքին հղումներ
Կատեգորիա:1954 ծնունդներ Կատեգորիա:Հայ նկարիչներ Կատեգորիա:Սեպտեմբերի 13 ծնունդներ Կատեգորիա:Երևան քաղաքում ծնվածներ Կատեգորիա:Հայաստանի նկարիչների միության անդամներ Կատեգորիա:Հայ գեղանկարիչներ
Ուսումնական թղթապանակ
Ուսումնական թղթապանակը սովորողների ձեռքբերումների գնահատման և վերահսկման նոր ձև է։ Հիմնական իմաստն է՝ ցույց տալ այն ամենը,ինչ ընդունակ է սովորողը։ Ընդհանուր առմամբ ուսումնական թղթապանակն իրենից ներկայացնում է սովորողի ուսումնական գործունեության արդյունքների և նմուշների կազմակերպման,ինչպես նաև արտաքին աղբյուրների համապատասխան տեղեկատվական նյութերի հավաքածու։ Այն նախատեսված է սովորողի ուսումնական մակարդակի բազմակողմանի քանակական և որակական վերլուծության և նրա ուսումնական գործընթացի հետագա շտկման համար։ Գնահատման այս ձևի մանկավարժական իմաստն այն է,որ շեշտը սովորողի չիմացածից տեղափոխվում է նրա իմացածի վրա,գնահատականից՝ ինքնագնահատականի վրա։ Ուսումնական թղթապանակը քանակական և և որակական գնահատականների ինտեգրացիա է և վերջապես,դրա հիմնական խնդիրն է հետևել ուսումնական առաջընթացին և ընդհանրապես դրա դինամիկային։
Ուսումնական թղթապանակների առանձնահատկությունները
1.Ուսումնական թղթապանակի բովանդակության համար մեծ մասամբ չեն տրվում ենթակետերի և անվանումների հստակ ցանկ։ Դա հիմնականում կախված է կոնկրետ ուսուցչից կամ ուսուցիչների խմբից։ 2.Գոյություն ունի ուսումնական գործունեության արդյունքների և դրա վերաբերյալ տեղեկությունների ազատ ցանկ,որից կարելի է ընտրել։ 3.Ուսումնական թղթապանակի բովանդակությունը կախված է տվյալ առարկայի ուսուցման կոնկրետ նպատակներից։ Ուսումնական թղթապանակի բովանդակության գրեթե ողջ պարունակությունը թույլ է տալիս ամբողջական պատկերացում կազմել դրա բովանդակության վերաբերյալ։ Ուսումնական թղթապանակի երեք պարտադիր բաղկացուցիչ՝ 1.Աշակերտն առաջին էջում գրում էիր թղթապանակի նպատակի մասին, 2․Կցվում է թղթապանակի բովանդակությունը բոլոր տարրերի թվարկումով։ Թղթապանակը ունի երկու գործառույթ՝աշխատանքային և գնահատող։
Ուսումնական թղթապանակաի առավելությունները
Ուսումնական թղթապանակը հնարավորություն է տալիս սովորողի ընդունակությունների որակական և քանակական գնահատականները համդրել ուսումնական գործունեության արդյունքների վերլուծության միջոցով։ •խրախուսվում է գնահատականը,ինքնագնահատականն ու փոխգնահատումը,սովորողի ուսումնական գործընթացի ինքանվերլուծությունն ու ինքնավերահսկողությունը։ •Ուսումնական թղթապանակը նպաստում է սովորողների,ուսուցիչների համգործակցությանը,հնարավորություն է ընձեռում գնահատելու ուսման ընթացքում ներդրված ջանքերը,ձեռքբերումներն ու առաջընթացը։
Ուսումնական թղթապանակի սահմանակփակումները
Ուսումնական թղթապանակի սահմանակփակումներից առանձնացնում ենք ժամանակի գործոնը,որովհետև թղթապանակ կազմելը երկարատև և ծախսատար գործընթաց է։ Բացակայում է հստակ կողմորոշումը։ Առկա է սուկյեկտիվության գործոնը։ Ուսումնական թղթապանակը գնահատման նոր ձև է և ուսուցման գործընթացում հնարավորություն է տալիս ավելի հստակ տեսնել գնահատման ավանդական ձևերի փոփոխությունների նոր ուղղությունները՝մասնավորապես գնահատանիշի գերակայության փոփոխությունը։
Արտաքին հղումներ
European Language Portfolio (ELP) http://www.coe.int/en/web/portfolio
Վիտալի Կալաշնիկով
Վիտալի Անատոլևիչ Կալաշնիկով (Виталий Анатольевич Калашников, ), ռուս բանաստեղծ, արձակագիր, թարգմանիչ, «Զաօզեռնայա շկոլա» բանաստեղծական խմբի հիմնադիրներից մեկը։
Կենսագրություն
Վիտալի Կալաշնիկովը ծնվել է 1958 թվականին Կրասնոդարի երկրամասի Ապշերոնսկի շրջանի Խադիժենսկ քաղաքում։ Ավարտել է Ռոստովի համալսարանի փիլիսոփայության բաժինը։
Ապրել է Դոնի Ռոստովում և Ազովում, որտեղ նա «Զաօզեռնայա շկոլա» բանաստեղծական խմբի հիմնադիրներից է (Գենադի Ժուկով, Վիտալի Կալաշնիկով, Իգոր Բոնդարևսկի, Վլադիմիր Երշով, Ալեքսանդր Բրունկո)։
Վիտալի Կալաշնիկովը Գրուշինկայի փառատոնի օրհներգի հեղինակն է ։
Կալաշնիկովի սցենարների հիման վրա նկարահանվել են մի շարք ֆիլմեր և բեմադրվել պիեսներ։ Կյանքի վերջին տարիներին ապրել և աշխատել է Մոսկվայում։
2012 թվականի հունվարի 6-ի լույս 7-ի գիշերը փողոցում հարձակվում են Կալաշնիկովի վրա և գիտակցության չգալով հունվարի 11-ին մահացել է Դուբնա քաղաքում։ Թաղված է Նեդվիգովկա (Տենաիս) խուտորի գերեզմանատանը ։
2012 թվականի օգոստոսին մարդասպանին դատապարտել են 10 տարվա ազատազրկման ։
Արտաքին հղումներ
Կատեգորիա:Ռուս բանաստեղծներ Կատեգորիա:Ռուս արձակագիրներ Կատեգորիա:20-րդ դարի բանաստեղծներ Կատեգորիա:Ռուս թարգմանիչներ Կատեգորիա:Բանաստեղծներ այբբենական կարգով
Իվանա Թրամփ
Իվանա Մարի Թրամփ (Ivana Marie Trump), աղջկական ազգանունը՝ Զելնիչկովա (Zelníčková; ), չեխական ծագմամբ ամերիկացի բիզնեսմեն և նախկին ֆոտոմոդել։ 1977-1991 թվականներին եղել է ԱՄՆ-ի նախկին նախագահ Դոնալդ Թրամփի կինը։
Վաղ տարիներ
Իվանա Զելնիչկովան ծնվել է չեխական Զլին քաղաքում, որը հայտնի էր նաև Գոթվալդով անունով։ Ծնվել է Միլոշ Զելնիչեկի և Մարի Ֆրանկովայի ընտանիքում։ Վաղ տարիքից նրա հայրը խրախուսել է զբաղվել դահուկային սպորտով։ 1970-ական թվականների սկզբին ընդունվել է Պրահայի Կարլովի համալսարան ։
Զելնիչկովայի խոսքերով, 1972 թվականի ձմեռային օլիմպիական խաղերի ժամանակ, նա ընտրվել էր որպես փոխարինող՝ սլալոմ սպորտաձևում ։ Սակայն 1989 թվականին, Չեխոսլովակիայի օլիմպիական կոմիտեի գլխավոր քարտուղար Պետր Պրոմեզնին ասել է. «Ո՞վ է Իվանան և ինչու են մարդիկ շարունակում հարցնել նրա մասին։ Մենք բազմիցս փնտրել ենք և խորհրդակցել շատեր հետ, բայց մեր գրառումներում այդպիսի անունով աղջիկ չի եղել» ։
Կարիերա
1999 թվականի փետրվարին Թրամփը հրատարակել է իր սեփական ամսագիրը, որը կոչվում էր «Կյանքը Իվանայի ոճով» ։ Իվանա Թրամփը գրել է մի քանի գրքեր, այդ թվում «Սեր սիրո», «Լյուսի Ուիլքինս» և «Ազատ սեր» վեպերը և «Լավագույնը դեռ առջևում է. բաժանման հաղթահարումը և նորից կյանք վայելելը» ինքնակեսնագրությունը։ 2001 թվականին Իվանան իր ներդրումն է ունեցել «Բաժանում» ամսագրի մեջ ։ Նա մարմնավորել է իրեն «Առաջին կանանց ակումբ» հոլիվուդյան ֆիլմում, որտեղ բաժանման մասին ասել է. «Տիկնա՛յք, Դուք պետք է ուժեղ լինեք և անկախ։ Եվ հիշե՛ք, եթե չբարկանաք, ապա կստանաք ամեն ինչ» ։
2005 թվականին Թրամփը ներգրավվել է համատիրությունների մի քանի ծրագրերի, որոնք, սակայն, անհաջողություն են կրել, այդ թվում նաև չկառուցված «Իվանա Լաս Վեգասը» և Բենթլի Բեյը Ֆլորիդայի Մայամի քաղաքում ։ 2006 թվականին նա դարձել է ծանոթությունների «Իվանայի երիտասարդ տղամարդը» շոուի հաղորդավար, որը ցուցադրվել է «Oxygen TV»-ով։ 2010 թվականի հունվարին դադարել է «Globe»-ում իր սյունակագրությունը, որպեսզի զբաղվի գործնական այլ հետաքրքրություններով ։ Միևնույն տարում դատի է տվել ֆիննական նորաձևության տանը՝ մեղադրելով նրանց հագուստի վաճառքում իր անունը, առանց թույլատվության, վաճառելու մեջ ։ Նույն տարում Իվանա Թրամփը մասնակցել է բրիտանական «Celebrity Big Brother 7» հաղորդաշարին՝ զբաղեցնելով 7-րդ հորիզոնականը ։
Ծանոթագրություններ
Կատեգորիա:Չեխ մոդելներ Կատեգորիա:Ֆոտոմոդելներ Կատեգորիա:Կարլի համալսարանի շրջանավարտներ Կատեգորիա:Կին ինքնակենսագիրներ Կատեգորիա:20-րդ դարի կին գրողներ Կատեգորիա:20-րդ դարի ամերիկացի վիպասաններ Կատեգորիա:20-րդ դարի ամերիկացի կին գրողներ Կատեգորիա:21-րդ դարի ամերիկացի կին գրողներ Կատեգորիա:Ամերիկացի կին վիպասաններ Կատեգորիա:Ամերիկացի մոդելներ Կատեգորիա:Ամերիկացի դիզայներներ
Լիզա Վենգեր
Լիզա Վենգեր (Lisa Wenger, ), շվեյցարացի նկարիչ, մանկական գրքերի հեղինակ։ 1930-ական թվականներին նա առավել հայտնի և ամենակարդացվող հեղինակներից մեկն էր ։
Կենսագրություն
Լիզա Վանգերը ծնվել է Բեռնում։ Հենրիխ Ռուուցը՝ նրա հայրը, Բազելում կտորեղենի և գործվածք խանութի սեփականատեր էր։ Նա հաջողությամբ արվեստի դասեր է վերցրել Բազելում, Փարիզում և Ֆլորենցիայում՝ ավարտելով Դյուսսելդորֆի Կերպարվեստի ակադեմիան։ 1881 թվականին Լիզա Ռուուցը բացել է ճենապակու նկարչության աշխատարան, որի թիրախը կանայք և երիտասարդ աղջիկներն էին .
1890 թվականին նա ամուսնացել է Թեո Վենգերի հետ, ով «պողպատյա ապրանքների» գործարանի սեփականատերն էր։
Նրա մանկական գրքերից ամենահատնիներից է «Joggeli söll ga Birli shake»-ը։ Նրա դուստրը՝ Ռութ Վենգերը ամուսնացել է Հերման Հեսսեի հետ, իսկ իր թոռնուհին՝ Մարետ Օպպենհեյը ևդ հայտնի նկարչուհի է։ Նրա որդին՝ Լեանդեր Հաուսսմաննը, հայտնի ռեժիսոր է։
Ծանոթագրություններ
Կատեգորիա:Շվեյցարացի նկարչուհիներ Կատեգորիա:Շվեյցարացի գրողներ Կատեգորիա:20-րդ դարի նկարչուհիներ Կատեգորիա:19-րդ դարի կին արվեստագետներ Կատեգորիա:20-րդ դարի պատմվածքագիրներ Կատեգորիա:Շվեյցարացի մանկագիրներ Կատեգորիա:Շվեյցարացի արվեստագետներ
Օշկոշ
Օշկոշ (Oshkosh), քաղաք, ԱՄՆ Վիսկոնսին նահանգի Ուիննեբեյգո շրջանի վարչական կենտրոն։ Տեղակայված է Ֆոքս գետի Ուիննեբեյգո լիճ թափվելու տեղում։ Բնակչությունը՝ 66 հազար բնակիչ (2010):
XVII դարում ֆրանսիացի ճանապարհորդները (սկսած Ժան Նիկոլեից) բազմիցս անցել են այն տեղով, որտեղ այժմ կանգնած է Օշկոշը, շարժվելով Մեծ լճերից դեպի Միսիսիպիի լողավազան և հետ: 1818 թվականին հիմնադրվել է առևտրային ֆակտորիա, որը մինչև 1836 թվականը զարգացել է՝ դառնալով Աթենք (Athens) անվամբ անտառտնտեսական բնակավայր։ 1838 թվականին ավանը վերանվանվել է Օշկոշ՝ ի պատիվ մենոմինի ցեղի առաջնորդի, որն այդ հողերը զիջել է նորաբնակներին։
Օշկոշում տեղակայված են Օշկոշի Վիսկոնսինի համալսարանը և շրջանում միակ օպերային թատրոնը՝ կառուցված տեղի անտառապահների կողմից 1883 թվականին։ Խոշորագույն գործարանը պատկանում է Oshkosh կորպորացիային, որը մասնագիտացած է ամենագնաց բեռնատարների արտադրության մեջ:
1970 թվականից Օշկոշում անցկացվում է EAA AirVenture Oshkosh ավիացիայի սիրահարների ամենամյա հավաքը, որը կազմակերպում է փորձարարական ավիացիայի ասոցիացիան (Experimental Aircraft Association): Հավաքի շոու-ծրագիրը գրավում է բազմաթիվ մասնակիցների և հանդիսատեսի ամբողջ երկրից, այնտեղ ելույթ են ունենում պիլոտային խմբեր, ցուցադրվում են ժամանակակից և պատմական բազմաթիվ թռչող սարքեր գետնին և օդում:
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Հյուսիսային Ամերիկայի բնակավայրեր Կատեգորիա:1818 թվականին հիմնադրված բնակավայրեր Կատեգորիա:1853 թվականին հիմնադրված բնակավայրեր
Արչիլ Արվելաձե
Արչիլ Յուստինովիչ Արվալաձե (lang-ka|არჩილ არველაძე, ), վրացի ֆուտբոլիստ, հարձակվող։
Ակումբային
Նա իր կարիերան սկսել է Թբիլիսիի «Դինամո» ակումբում։ Հաջորդ տասնամյակը խաղացել է Թուրքիայի առաջնությանը մասնակցելու ժամանակ, Նիդեռլանդներում և Գերմանիայում։ 2003 թվականին  նա վերադարձել է «Դինամո» ակումբի։
Անձնական կյանք
Արչիլ Շոթա և նրա եղբայր Ռևազը ֆուտբոլիստներ են։
Արտաքին հղումներ
ֆուտբոլիստի էջը Legioner.kulichki.com կայքում
Կատեգորիա:Վրացի ֆուտբոլիստներ Կատեգորիա:Դինամո Թբիլիսիի ֆուտբոլիստներ Կատեգորիա:Վրաստանի հավաքականի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Տրաբզոնսպորի ֆուտբոլիստներ
Բայրիքի
Բայրիքի (Bairiki), քաղաք և համայնք Կիրիբատիի Հանրապետությունում՝ Հարավային Տարավա անվանումը կրող մայրաքաղաքային ագլոմերացիայի կազմում։ Կիրիբատիի կառավարական շենքերից շատերը գտնվում են Բայրիքիում, որի պատճառով էլ վերջինս թյուրիմացաբար երբեմն անվանվում է այդ երկրի մայրաքաղաքը (այդ կարգավիճակն ունեցել է Կիրիբատիի անկախության հռչակման տարում՝ 1979 թվականին և հաջորդած մի քանի տարիներին, երբ մերձակա գյուղերի միավորման արդյունքում կազմավորվել է որպես քաղաքային բնակավայր ու համայնք)։
Համառոտ տեղեկատվություն
Բայրիքին ընդհանուր առմամբ զբաղեցնում է մոտավորապես 51 հեկտար տարածք։ Ունի արևադարձային շոգ կլիմա։ 1978 թվականին քաղաքի բնակչության թվաքանակը եղել է 1 956. : Տարիների ընթացքում այդ ցուցանիշն աճել է և 2005 թվականին հասել է 2 766-ի, իսկ 2010 թվականի մարդահամարի տվյալներով քաղաքում արդեն ապրում էր 3 524 մարդ ։
Բայրիքիում մատուցվում են փոստային և հեռախոսային ծառայություններ, կա ոչ մեծ նավահանգիստ (պետության գլխավոր նավահանգիստը գտնվում է հարևան Բետիո կղզում), գործում է Հարավխաղաղօվկիանոսյան համալսարանի մասնաճյուղը՝ շուրջ 3 հազար ուսանողներով ։ Քաղաքը ամբարտակների վրա գցված ճանապարհներով կապված է մերձակա Բետիո և Նանիկայ կղզիների հետ։
Բայրիքիի հասարակական կենտրոնը ֆուտբոլի մարզադաշտն է, որի տրիբունան Կիրիբատիի ամենաբարձր շինությունն է համարվում։ Քաղաքն ունի ընդամենը մեկ փողոց՝ Մեյն սթրիթը։
Ծանոթագրություններ
Կատեգորիա:Կիրիբատիի քաղաքներ Կատեգորիա:Կիրիբատիի բնակավայրեր
Տյանցզին
Տյանցզին (天津市), կենտր, ենթակայության քաղաք Չինաստանում։ Երկրի տնտ․ գլխավոր կենտրոններից է։ 5,1 մլն բն․ (1982)։ Գտնվում է Հյուսիս–Չինական հարթավայրում, Հայհե գետի 5 վտակների միախառնման մոտ, Դեղին ծովից 50 կմ հեռավորության վրա։ Երկաթուղային և օդային տրանսպորտի խոշոր հանգույց է, գետային նավահանգիստ (նախանավահանգիստները՝ Տանգու և Սինգան)։ Տյանցզինով է կատարվում երկրի արտաքին առևտրական գործառնությունների 1/4-ը։ Զարգացած են տեքստիլի (բամբակե գործվածքներ), գորգերի, սննդի, կաշվի-կոշիկի, թղթի, լուցկու, ռադիոէլեկտրոնային արդյունաբերության ճյուղերը։ Կա մետալուրգիա, մեքենաշինություն, քիմիական արդյունաբերություն, նավթի և աղի արդյունահանում, մետրոպոլիտեն։ Ունի 3 համալսարան։ Տյանցզին հիմնադրվել է XIII դ․, Չժիգու ձկնորսական ավանի տեղում։ 1860-ին զավթել են անգլո–ֆրանսիական զորքերը, 1900–01-ին՝ իմպերիալիստական 8 տերություններ, 1937–45-ին՝ Ճապոնիան։
Ծանոթագրություններ
Կատեգորիա:Չինաստանի քաղաքներ
Այգեստան (Արարատի մարզ)
Կլիման
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Այգեստանի մշտական բնակչությունը կազմել է 2397, առկա բնակչությունը` 2262 մարդ ։ 1831 թվականից մինչ օրս գյուղի հիմնական բնակիչները հայեր են, որոնց նախնիներն այստեղ են եկել Պարսկահայաստանի Խոյի և Սալմաստի գավառներից 1828-1829 թվականներին ։
Այգեստանի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ՝ լոլիկ, տաքդեղ, սմբուկ, ձմերուկ, սեխ, ինչպես նաև հացահատիկ։ Զբաղվում են նաև կաթնամսատու անասնապահությամբ, մեղվաբուծությամբ։ Պահուստային հողերը նույնպես յուրացվում են որպես այգիներ, վարելահողեր։ Կան նաև արոտավայրեր՝ մոտ 21 հա։
Արտաքին հղումներ
Կատեգորիա:Արարատի մարզի գյուղեր Կատեգորիա:1831 թվականին հիմնադրված բնակավայրեր
Շիրակի մարզային գրադարան
Շիրակի մարզային գրադարան, գրադարանային հաստատություն Շիրակի մարզկենտրոն Գյումրիում։ Գրադարանը գործում է Գյումրու Աճեմյան 25 հասցեում։
Գրադարանի պատմություն
Ալեքսանդրապոլի գավառում գրադարանների գոյության մասին առաջին վկայությունները վերաբերում են 19-րդ դարի երկրորդ կեսին, երբ Ալեքսանդրապոլում բավական աշխուժացել էին հասարակական շարժումները։ Այդ ժամանակ հիմնվել են մարդասիրական, բարեսիրական և այլ ընկերություններ։ Դրանց կից բացվել են նաև ընթերցարաններ։ Խորհրդային Հայաստանի երկրորդ քաղաքի՝ Լենինականի գրադարանների գործունեության պատմությունը սկսվում է 19-րդ դարի վերջերից։ 1892 թվականին Սոֆյա Արղության–Երկայնաբազուկը Ալեքսանդրապոլ քաղաքին է նվիրել 1881-1883 թվականներին Թիֆլիսում իր միջոցներով ստեղծած առաջին մանկական գրադարանը՝ Կովկասյան հայոց բարեգործական ընկերության Ալեքսանդրապոլի մասնաճյուղի հսկողության ներքո։ Ալեքսանդրապոլում գրադարանը սկսել է գործել 1893 թվականից։ 1899-1900 թվականներին, նահանգապետի կարգադրությամբ, մասնավոր հավաքածուի հիման վրա Ալեքսանդրապոլի գավառային առևտրային ուսումնարանի շենքում, քաղաքային կենտրոնական այգու հարևանությամբ (ներկայումս՝ Տեղեկատվական Տեխնոլոգիաների Կենտրոն, խորհրդային տարիներին՝ Մ. Նալբանդյանի անվան մանկավարժական ինստիտուտ) սկսել է գործել գրադարան, որը սպասարկել է ուսումնարանի սաներին և քաղաքի ազգաբնակչությանը։	1920 թվականին Հայաստանի հեղկոմի որոշմամբ պետականացվում և և ժողկոմխորհին են հանձնվում մշակութային-կրթական-լուսավորչական հիմնարկները, այդ թվում նաև գրադարանները, ցուցակագրվում ու բռնագրավվում են մասնավոր անձանց և գործող բոլոր գրադարանները՝ «...բացառապես տեղական կրթական հիմնարկությունների և միությունների համար»։ 1923 թվականին Ալեքսանդրապոլում գործում էր 10 գրադարան։ 1924 թվականին ՀՍՍՀ Ժողկոմխորհի հրամանով Լենինական անվանափոխված քաղաքի գրադարանը ստացել է պետական քաղաքային գրադարանի կարգավիճակ, գործել է տարբեր հասցեներում։ 1946-ին տեղափոխվել է Կիրովի (այժմ՝ Ռիժկով) փողոցի թիվ 6 հասցե։ Այստեղ գրադարանը գործել է մինչև 1988 թվականի դեկտեմբերը՝ սկզբում որպես Ավ. Իսահակյանի անվան քաղաքային գրադարան, 1976 թվականից արդեն՝ Լենինականի քաղաքային խորհրդի գործկոմի Գրադարանային կենտրոնացված համակարգի Ավ.Իսահակյանի անվան կենտրոնական գրադարան։ 1988 թվականի երկրաշարժի ժամանակ ԳԿՀ կենտրոնական գրադարանի շենքը զգալի վնաս կրեց և շահագործման ենթակա չէր։ Մինչև 1996 թվականը գրադարանը գործել է Վ. Տերյանի անվան մասնաճյուղում, քանի որ գրադարանի համար Սայաթ-Նովա փողոցում կառուցվող նոր շենքը ևս փլվել էր։ Շիրակի մարզային գրադարանը, որպես իրավաբանական անձ, ձևավորվել է 1997 թվականին Հայաստանում մարզերի կազմավորման արդյունքում՝ Գյումրի քաղաքի (նախկինում՝ Լենինական) Գրադարանային կենտրոնացված համակարգի Իսահակյանի անվ. քաղաքային կենտրոնական գրադարանի բազայի վրա։ 1997-2002 թվականներին գրադարանը կոչվում էր «Շիրակի մարզի հանրապետական գրադարան»։ 2003 թվականից անվանափոխվել է և մինչ օրս գործում է «Շիրակի մարզային գրադարան» ՊՈԱԿ անվանումով։ 1997-2012 թվականներին գրադարանը գործել է Գյումրի քաղաքի Խրիմյան Հայրիկ 56 հասցեում՝ անժամկետ վարձակալությամբ տրված բնակելի շենքի առաջին հարկի բացվածքում։
2012 թվականի հոկտեմբերից գրադարանը տեղափոխվել է Աճեմյան 2/1 հասցե, ուր տարածք է հատկացվել «Կումայրի» արգելոցի հուշարձանային կառույց համարվող շենքում ։ Շենքի գրադարանին տրամադրված հատվածը վերականգնվել է ՄԱԿ-ի Զարգացման ծրագրի կողմից՝ Իտալիայի և Հայաստանի կառավարությունների ֆինանսական աջակցությամբ ։
Մարեն Մորիս
Մարեն Լարա Մորիս (Maren Larae Morris, ), ամերիկացի քանթրի երգչուհի, երգերի հեղինակ և ձայնագրման պրոդյուսեր  ։ Մորիսը The Highwomen սուպերխմբի անդամ է, որի կազմի մեջ են մտնում նաև Բրենդի Քարլայլը, Ամանդա Շայրսը և Նատալի Հեմբին ։
Շիրակի մարզային գրադարան
Գրադարանային գործունեություն
Գրադարանի գրքային հավաքածուն 211137 միավոր է (2018 թվականի սեպտեմբերի 1-ի դրությամբ)։
Արտաքին հղումներ
Կատեգորիա:Գյումրու շենքեր և կառույցներ